text: De spiller bold, som Allan S. danser
  19 december 2013 kl. 19.13
  De er lige så gode til at spille fodbold, som Allan Simonsen er til at danse.
  TV SYD har besøgt et af Danmarks dårligste fodboldhold, Smidstrup-Skærup.
  Sæsonen er slut for Smidstrup-Skærup IF. De endte på en suveræn sidsteplads. De eneste point, holdet har fået, er de kampe, hvor modstanderne ikke har kunnet stille hold.
  TV SYD besøgte holdet den dag, de skulle møde Øster Starup- Vester Nebel.
  En kamp, de måtte starte med 10 mand.
  Lidt inde i kampen kom de sidste fire.
  - Det er hyggeligt. Vi tager gas på hinanden og joker lidt med det. Så snakker vi om kampen fra sidste runde. Hvis der er nogen, der har lavet en fejl...
  Og det bliver der tit. Der er langt fra superligaen til serie 6.
  - På en skala fra 1 til 10, er vi 1 måske 2?hvis vi spiller godt.
  I sæsonens tre første kampe lukkede de 34 mål ind ? og scorede kun et enkelt.
  Smidstrup-Skærup taber dagens kamp 3-11. Men alligevel er det en flok glade spillere, der går til 3. halvleg?
  